smcproject/ml-wiki-sentences huggingface dataset:
സേവ്യർ സ്കൂൾ ഓഫ് മാനേജ്‌മെന്റിലെ (എക്സ്എൽആർഐ) വിദ്യാർത്ഥികളായ സ്വതന്ത്ര ഡവലപ്പർമാരായ അക്രം താരിഖ് ഖാനും അനുശ്രീ വാറഡെയും ചേർന്ന് സൃഷ്ടിച്ച ഒരു ഓൺലൈൻ ബ്രൗസർ ഗെയിമാണ് ഭാഗ് കൊറോണ.
മുഖ്യകഥാപാത്രം ഇന്ത്യൻ പ്രധാനമന്ത്രി നരേന്ദ്ര മോദിയാണ് .
കോവിഡ് -19 വൈറസ് ചിത്രീകരിക്കുകയാണ് കളിയുടെ ലക്ഷ്യം.
ഗെയിംപ്ലേ ലളിതവും 2013 വീഡിയോ ഗെയിം ഫ്ലാപ്പി ബേർഡിൽ നിന്നും പ്രചോദനം ഉൾക്കൊള്ളുന്നു.
ഇന്ത്യൻ കേന്ദ്രമന്ത്രി രാംദാസ് അത്തവാലെയുടേതാണെന്ന് ആരോപിക്കപ്പെട്ട 'ഗോ കൊറോണ, കൊറോണ ഗോ' എന്ന പശ്ചാത്തല ഗീതം ഇതിന്റെ സവിശേഷതയാണ്.
കഥാപാത്രം വൈറസ് ബാധിക്കാതെ വരുമ്പോൾ ഗെയിം വ്യക്തിഗത ശുചിത്വ വിദ്യാഭ്യാസ സന്ദേശങ്ങൾ പ്രദർശിപ്പിക്കുന്നു.
2020 മാർച്ച് 25 ന് ഇന്ത്യയിൽ പ്രഖ്യാപിച്ച 21 ദിവസത്തെ ലോക്ക്ഡൗണിനിടെയാണ് ഗെയിം വികസിപ്പിച്ചെടുത്തത്.
മംഗലാട്ട് രാഘവൻ മംഗലാട്ട് രാഘവൻ മംഗലാട്ട് രാഘവൻ
മയ്യഴി വിമോചനസമരനേതാവും കവിയും പത്രപ്രവർത്തകനും( 1921 സെപ്റ്റംബർ 20 - 2021 സെപ്റ്റംബർ 04).
സോഷ്യലിസ്റ്റു നേതാവായ ഇദ്ദേഹം മയ്യഴി സ്വതന്ത്രമായതിനു ശേഷം മാതൃഭൂമി പത്രത്തിന്റെ എഡിറ്റോറിയൽ സ്റ്റാഫായി പ്രവർത്തിച്ചു.
ഔദ്യോഗിക ജീവിതത്തിൽ നിന്ന് പിരിഞ്ഞതിനു ശേഷം സാഹിത്യരചനയിൽ സജീവമായി.
ഫ്രഞ്ച് കവിതകൾ , ഫ്രഞ്ച് പ്രണയകവിതകൾ, വിക്റ്റർ ഹ്യൂഗൊയുടെ കവിതകൾ എന്നിവയാണ് പ്രസിദ്ധീകരിക്കപ്പെട്ട പുസ്തകങ്ങൾ.
ഫ്രഞ്ച് കവിതൾ എന്ന വിവർത്തനഗ്രന്ഥത്തിന് കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .
ഫ്രഞ്ച് അധീന മയ്യഴിയിൽ 1921 സെപ്റ്റംബർ 20 -ന് ജനനം.
അച്ഛൻ: മംഗലാട്ട് ചന്തു.
അമ്മ: കുഞ്ഞിപ്പുരയിൽ മാധവി.
മയ്യഴിയിലെ എക്കോൽ സെംത്രാൽ എ കൂർ കോംപ്ലമാംതേർ എന്ന ഫ്രഞ്ച് സെൻട്രൽ സ്കൂളിൽ ഫ്രഞ്ച് മാധ്യമത്തിൽ വിദ്യാഭ്യാസം.
പഠനം പൂർത്തിയാക്കുന്നതിനു മുമ്പ് മയ്യഴി വിമോചനപ്രസ്ഥാനത്തിൽ സജീവമായി.
1942-ൽ മയ്യഴിയിലെ മാതൃഭൂമി ലേഖകനായി പത്രപ്രവർത്തകജീവിതം ആരംഭിച്ചു.
മയ്യഴി വിമോചനസമരത്തിന് നേതൃത്വം നല്കിയ മഹാജനസഭയിലെ സോഷ്യലിസ്റ്റ് ധാരയുടെ നേതാവ്.
1942-ലെ ക്വിറ്റ് ഇന്ത്യാ സമരത്തിൽ ചോമ്പാൽ റെയിൽവേ സ്റ്റേഷൻ തീവെച്ച കേസിൽ പ്രതി ചേർത്ത് ഫ്രഞ്ച് പോലീസ് തടവിലാക്കി ബ്രിട്ടീഷ് പോലീസിന് കൈമാറി.
ചോമ്പാലിലെ എം.എസ്.പി. കേമ്പിൽ കഠിനമായ മർദ്ദനത്തിന് ഇരയായി.
വിമോചനസമരത്തിലേക്ക്
ബ്രിട്ടീഷ് ആധിപത്യത്തിന്റെ തകർച്ചയ്ക്കു ശേഷം ശക്തമായ മയ്യഴി വിമോചനസമരത്തിന്റെ നേതൃനിരയിൽ ഐ.കെ. കുമാരൻ , സി.ഇ.
ഭരതൻ എന്നിവരോടൊപ്പം പ്രവർത്തിച്ചു.
ഫ്രഞ്ച് ഭരണം തുടരണോ എന്ന കാര്യം നിശ്ചയിക്കാൻ ജനഹിതപരിശോധന നടത്തണം എന്ന ഫ്രഞ്ച് നിലപാടിനെതിരെ ശക്തമായ നിലപാട് സ്വീകരിച്ച് ആശയപ്രചരണം നടത്തി.
വോട്ടർ കാർഡ് നല്കുന്നതിലെ ക്രമക്കേടിനെതിരെ മയ്യഴി മെറിയിൽ (മേയറുടെ ആപ്പീസ്)  നടന്ന സത്യാഗ്രഹസമരത്തിനു നേരെ ഫ്രഞ്ച് അനുകൂലികൾ അതിക്രമം നടത്തുകയും ഐ.കെ.കുമാരനെ ആക്രമിക്കാൻ ശ്രമിക്കുകയും ചെയ്തതിനെത്തുടർന്ന് നടന്ന മയ്യഴി പിടിച്ചെടുക്കലിന് നേതൃത്വം നല്കി.
മയ്യഴിയിലെ ഫ്രഞ്ച് സ്ഥാപനങ്ങളെല്ലാം കീഴടക്കി മുന്നേറിയ സമരഭടന്മാർക്കെതിരെ നിറത്തോക്കുകളുമായി വന്ന ഫ്രഞ്ച് പട്ടാളത്തിനു നേരെ ഇത് ഇന്തോചൈനയല്ല, ഗാന്ധിജിയുടെ ഇന്ത്യയാണ്, വെടിവെക്കുന്നെങ്കിൽ ആദ്യം ഈ മാറിലേക്ക് വെടിവെക്കൂ എന്ന് വെല്ലുവിളിച്ചുകൊണ്ട് എടുത്തു ചാടി.
സമരഭടന്മാരുടെ വീര്യം ഉത്തേജിപ്പിച്ച ഈ സാഹസിക നടപടിയെത്തുടർന്ന് പിൻവാങ്ങിയ ഫ്രഞ്ച് പോലീസിനെയും സൈന്യത്തേയും കീഴടക്കി, ഫ്രഞ്ച് അഡ്‌മിസ്‌ട്രേറ്ററെ തടവിലാക്കിയുമാണ് മുൻകൂട്ടി ആസൂത്രണം ചെയ്തതല്ലാത്ത ഈ സമരം 1948 ഒക്ടോബർ 21 -ന്‌ അവസാനിച്ചത്.
വിപ്ലവത്തെത്തുടർന്ന് സ്വതന്ത്രമാക്കപ്പെട്ട മയ്യഴിയുടെ ഭരണത്തിനായി രൂപവത്കരിച്ച ജനകീയ ഗവൺമെന്റിൽ അംഗമായിരുന്നു.
ഫ്രഞ്ച് സൈന്യം വന്ന് മയ്യഴി തിരിച്ചുപിടിച്ചതോടെ മഹാജനസഭാനേതാക്കളോടൊപ്പം രാഷ്ട്രീയാഭയാർത്ഥിയായി മയ്യഴിക്കു പുറത്തു കടന്നു.
വിപ്ലവക്കേസിൽ ഫ്രഞ്ച് കോടതി ഇരുപതു വർഷം തടവും ആയിരം ഫ്രാങ്ക് പിഴയും വിധിച്ചു.
ഫ്രഞ്ച് സർക്കാർ എക്സ്ട്രാഡിഷൻ വാറന്റ് പുറപ്പെടുവിച്ചുവെങ്കിലും പിടികൊടുക്കതെ ഫ്രഞ്ച് വിമോചനസമരത്തിന് നേതൃത്വം നല്കി.
1954-ൽ മയ്യഴി വിമോചിപ്പിക്കാനായി മാഹി പാലത്തിനരികിൽ നിന്ന് പുറപ്പെട്ട വിമോചനമാർച്ചിലും പങ്കെടുത്തു.
വിമോചനസമരകാലത്ത് ഫ്രഞ്ച്ഭരണാധികാരികളുമായി ഇന്ത്യൻ നേതാക്കളും ഉദ്യോഗസ്ഥരും നടത്തിയ ചർച്ചകളിൽ മഹാജനസഭയെ പ്രതിനിധീകരിച്ചും പരിഭാഷകനായും പങ്കാളിയായിരുന്നു.
സ്വതന്ത്രമയ്യഴിയിൽ രൂപവത്കരിക്കപ്പെട്ട താത്കാലിക സർക്കാരിൽ അംഗമായിരുന്നു.
മയ്യഴി സ്വതന്ത്രമായതിനു ശേഷം മുഴുസമയ പത്രപ്രവർത്തകനായി കെ.പി. കേശവമേനോൻ , കെ. കേളപ്പൻ എന്നിവരുടെ സഹപ്രവർത്തകനായി മാതൃഭൂമിയിൽ പ്രവർത്തിച്ചു.
അക്കാലത്ത് എം.ആർ., ആർ.എം. എന്നീ പേരുകളിൽ എഴുതിയ സാമൂഹിക-രാഷ്ട്രീയ ലേഖനങ്ങൾ മാതൃഭൂമിയിലെ ശ്രദ്ധേയമായ വായനാവിഭവങ്ങളായിരുന്നു.
1981-ൽ മാതൃഭൂമിയിൽ നിന്ന് പിരിഞ്ഞു.
പുരസ്കാരങ്ങൾ വിവർത്തനത്തിന് കേരള സാഹിത്യ അക്കാദമി അവാർഡ് അയ്യപ്പപണിക്കർ പുരസ്കാരം എം.എൻ.സത്യാർത്ഥി പുരസ്കാരം മയിൽപ്പീലി പുരസ്കാരം മരണം
2021 സെപ്റ്റംബർ 4 ന് മരിച്ചു.
കൂടുതൽ വായനയ്ക്ക്ക് മാതൃഭൂമിയിൽ വന്ന അനുസ്മരണക്കുറിപ്പ് Archived 2021-09-06 at the Wayback Machine മനോരമയിൽ വന്ന അനുസ്മരണക്കുറിപ്പ് മനോരമയിൽ മാഹി വിമോചനത്തെക്കുറിച്ച് വന്ന ലേഖനം ദേശാഭിമാനിയിൽ വന്ന അനുസ്മരണക്കുറിപ്പ് Archived 2021-09-06 at the Wayback Machine അവലംബം ↑ ↑ സാഹിത്യവിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ച കൃതികൾ .
മയ്യഴി, സി.എച്ച്.ഗംഗാധരൻ, ബുക് സ്ക്വയർ, മയ്യഴി
ഗ്രന്ഥകാരനെക്കുറിച്ചുള്ള കുറിപ്പ്, ഫ്രഞ്ച് കവിതകൾ, മംഗലാട്ട് രാഘവൻ, സുമംഗല പബ്ലിക്കേഷൻസ്, തലശ്ശേരി.
മങ്ങാട് നടേശൻ ഇംഗ്ലീഷ് വിലാസം https://ml.wikipedia.org/wiki/Mangad_Natesan
കർണാടക സംഗീതജ്ഞനും സംഗീത അദ്ധ്യാപകനുമാണ് മങ്ങാട് നടേശൻ .
കൊല്ലം ജില്ലയിലെ മങ്ങാട് സ്വദേശിയാണ്.
തിരുവനന്തപുരം സ്വാതിതിരുനാൾ സംഗീത കോളേജിൽ ശെമ്മങ്കുടി ശ്രീനിവാസ അയ്യർ അടക്കമുള്ള ഗുരുനാഥന്മാരിൽനിന്നാണ് സംഗീതത്തിൽ ശിക്ഷണം നേടിയത്.
ആകാശവാണിയിൽ ജോലി ലഭിച്ചതോടെ തൃശൂർ നഗരത്തിൽ താമസമാക്കി.
ആകാശവാണിയുടെ ദേശീയ സംഗീത പരിപാടിയിലടക്കം കച്ചേരി നടത്തിയിട്ടുള്ള അദ്ദേഹം കേരളത്തിലെ  മികച്ച സംഗീതഗുരുനാഥന്മാരിൽ ഒരാളാണ്.
മക്കളായ ഡോ. മിനി, പ്രിയ, പ്രിയദർശിനി എന്നിവരും ഗായികമാരാണ്.
പുരസ്കാരങ്ങൾ സംഗീതകലാ ആചാര്യ പുരസ്കാരം കേരള സംഗീത നാടക അക്കാദമി  കലാരത്ന ഫെലോഷിപ്പ് കേരള സംഗീത നാടക അക്കാദമി പുരസ്കാരം സ്വാതി സംഗീത പുരസ്കാരം 2016 അവലംബം ↑ http://www.deshabhimani.com/newscontent.php?id=484357%5Bപ്രവർത്തിക്കാത്ത+കണ്ണി%5D ↑
മഞ്ചേരി ശ്രീധരൻനായർ
കേരളത്തിലെ ഒരു പ്രമുഖ ക്രിമിനൽ അഭിഭാഷകനും നിലവിൽ സംസ്ഥാന സർക്കാരിന്റെ പ്രോസിക്യൂഷൻ ഡയറക്ടർ ജനറലുമാണ് മഞ്ചേരി ശ്രീധരൻനായർ (ശ്രീധരൻനായർ) .
കേരള ബാർ ഫെഡറേഷൻ പ്രസിഡന്റാണ് അദ്ദേഹം.
സംസ്ഥാന ബാർ കൗൺസിൽ ചെയർമാനായും ലോ അക്കാദമിയുടെ കീഴിലുള്ള എം കെ നമ്പ്യാർ അഡ്വക്കറ്റ്സ് അക്കാദമിയുടെ ട്രഷററായും പ്രവർത്തിച്ചു.
അഭിഭാഷകവൃത്തിയിൽ അര നൂറ്റാണ്ടിന്റെ അനുഭവസമ്പത്തുള്ള ശ്രീധരൻനായർ സർവീസ്, ക്രിമിനൽനിയമത്തിൽ കഴിവുതെളിയിച്ചു.
ആയിരക്കണക്കിനു ക്രിമിനൽ കേസുകൾ നടത്തി.
മഞ്ചേരി പാണ്ടിക്കാട് ചേന്ദ്രവായിൽ സ്വദേശിയാണ്.
മലപ്പുറം ജില്ലയിലെ മഞ്ചേരി പാണ്ടിക്കാട് ചേന്ദ്രവായിൽ കുഞ്ചുനായരുടെയും ചുങ്കത്ത് ലക്ഷ്മിയമ്മയുടെയും ഇളയമകനായി 1943 മാർച്ച് നാലിനാണ് ജനനം.
പാണ്ടിക്കാട് ജിഎച്ച്എസ്എസിലായിരുന്നു ഹൈസ്കൂൾ പഠനം.
ഫാറൂഖ് കോളേജിൽനിന്ന് ബിരുദമെടുത്തശേഷം തിരുവനന്തപുരം ലോ കോളേജിൽനിന്ന് നിയമബിരുദം പൂർത്തിയാക്കി.
1969ലാണ് ശ്രീധരൻ നായർ  അഭിഭാഷകനായി സേവനം ആരംഭിക്കുന്നത്.
മുസ്ലീം ലീഗ് നേതാവും മുൻ എംഎൽഎയുമായ പി അബ്ദുൾ മജീദിന്റെ കീഴിലായിരുന്നു അഭിഭാഷകവൃത്തിയുടെ തുടക്കം.
പിന്നീട് കെ കുഞ്ഞിരാമ മേനോന്റെ കീഴിലും പ്രാക്ടീസ് നടത്തി.
തൊട്ടടുത്ത വർഷം തന്നെ സ്വന്തമായി പ്രാക്ടീസ് ആരംഭിച്ചു.
നിരവധി വർഷങ്ങളായി സ്പെഷ്യൽ പബ്ളിക് പ്രോസിക്യൂട്ടറായി പ്രവർത്തിക്കുന്നു.
ചലച്ചിത്രതാരം മമ്മൂട്ടി, മുൻ പി എസ് സി ചെയർമാൻ കെ വി സലാഹുദീൻ, മുൻ അഡീഷണൽ ഡയറക്ടർ ഓഫ് പ്രോസിക്യൂഷൻ സി അബൂബക്കർ, സുപ്രീം കോടതി അഭിഭാഷകൻ ദീപക് പ്രകാശ് തുടങ്ങിയ പ്രമുഖർ ഉൾപ്പെടെ ഏതാണ്ട് മുന്നൂറോളം ജൂനിയർ അഭിഭാഷകർ ശ്രീധരൻനായരുടെ കീഴിൽ അഭിഭാഷക പരിശീലനം തുടങ്ങിയത്.
1978 മുതൽ 81 വരെ ശ്രീധരൻ നായരുടെ ജൂനിയറായി മമ്മൂട്ടി മഞ്ചേരി ബാറിലുണ്ടായിരുന്നു.
ഓൾ ഇന്ത്യ ലോയേഴ്സ് യൂനിയൻ സംസ്ഥാന വൈസ് പ്രസിഡൻറായിരുന്നു.
സംസ്ഥാന ബാർ കൌണ്സിൽ ചെയർമാനായും ലോ അക്കാദമിയുടെ കീഴിലുള്ള എം കെ നമ്പ്യാർ അഡ്വക്കറ്റ്സ് അക്കാദമിയുടെ ട്രഷററായും പ്രവർത്തിച്ചു.
അഭിഭാഷക ജീവിതത്തിൽ അഞ്ച് ദശാബ്ദം പൂർത്തിയാക്കിയ ശ്രീധരൻ നായർ പന്തല്ലൂരിലെ കണ്ണൻകുഴി കൊലക്കേസിൽ പ്രതികൾക്കു വേണ്ടിയായിരുന്നു ആദ്യമായി കോടതിയിൽ വാദിച്ചത്.
പിന്നീട് ടി പി ചന്ദ്രശേഖരൻ വധക്കേസ്, ജനതാദൾ സംസ്ഥാന ട്രഷറർ മഠത്തിൽ മുഹമ്മദ് ഹാജി പ്രതിയായ കേസ് ഉൾപ്പെടെ ആയിരക്കണക്കിനു ക്രിമിനൽ കേസുകളിൽ വാദം നടത്തി.
എസ് എൻ സി ലാവ് ലിൻ കേസിൻ ഹാജരായതും, ചലച്ചിത്ര താരം ദിലീപിനെതിരെ സർക്കാരിന് വേണ്ടി ഹൈക്കോടതിയിൽ ഹാജരായതും അദ്ദേഹമാണ്.
2016 ൽ മഞ്ചേരി ശ്രീധരൻ നായരെ സംസ്ഥാന സർക്കാരിന്റെ പ്രോസിക്യൂഷൻ ഡയറക്ടർ ജനറല്ലായി നിയമിച്ചു.
മട്ടാഞ്ചേരി വെടിവെപ്പ് (1953)
1953-ൽ കൊച്ചിയിൽ നടന്ന തൊഴിലാളി പ്രക്ഷോഭവും അതിന്റെ തുടർന്നുണ്ടായ പോലീസ് വെടിവെപ്പുമാണ് മട്ടാഞ്ചേരി വെടിവെപ്പ് എന്നറിയപ്പെടുന്നത്.
കൊച്ചി തുറമുഖത്ത് നിലനിന്നിരുന്ന ചാപ്പ എന്ന തൊഴിൽ സമ്പ്രദായത്തിനെതിരെ തുടങ്ങിയ തൊഴിലാളി സമരം 75 ദിവസങ്ങൾക്ക് ശേഷം 1953 സപ്തംബർ 15-നു പോലീസ് വെടിവെപ്പിലാണ് അവസാനിച്ചത്.
സെയ്ത്, സെയ്താലി, ആന്റണി എന്നീ തൊഴിലാളികൾ രക്തസാക്ഷികളായ പ്രക്ഷോഭത്തിൽ ഒട്ടനവധി പേർക്ക് സാരമായ പരിക്കുകളേറ്റു.
മട്ടാഞ്ചേരി വെടിവെപ്പിനെ തുടർന്ന് കൊച്ചി തുറമുഖത്തെ ചാപ്പ സമ്പ്രദായം അവസാനിച്ചു.
മഡമ ബട്ടർഫ്ലൈ ഇംഗ്ലീഷ് വിലാസം https://ml.wikipedia.org/wiki/Madama_Butterfly
1887-ൽ പിയറി ലോത്തി എഴുതിയ ഫ്രഞ്ച് നോവൽ മാഡം ക്രൈസാന്ത്മി എന്ന അർദ്ധ-ആത്മകഥാപരമായ കൃതിയിൽ നിന്നും ജോൺ ലൂഥർ ലോംഗിന് അദ്ദേഹത്തിൻറെ സഹോദരി ജെന്നി കോറെൽ പറഞ്ഞു കൊടുത്ത കഥകളെ അടിസ്ഥാനമാക്കി എഴുതിയ "മാഡം ബട്ടർഫ്ലൈ" (1898) എന്ന ചെറുകഥയെ അടിസ്ഥാനമാക്കി ഇറ്റാലിയൻ ലിബ്രെറ്റോയിൽ നിന്നും ലിയുജി ഇല്ലികയും ഗിസെപ് ഗിയാകോസയും ചേർന്ന് ജിയോക്കോമോ പുസ്കിനി സംവിധാനം ചെയ്ത ഓപ്പറകളിൽ പ്രശസ്തമായ ഒരു ഓപ്പറയാണ് മഡമ ബട്ടർഫ്ലൈ (IPA: [maˈdaːma ˈbatterflai]; Madam Butterfly).
1900-ൽ മഡമ ബട്ടർഫ്ലൈ: എ ട്രാജഡി ഓഫ് ജപ്പാൻ എന്ന ഏകാങ്ക നാടകമായി ഡേവിഡ് ബെലാസ്‌കോ ലോംഗിന്റെ പതിപ്പ് നാടകീയമാക്കുകയും ഇത് ന്യൂയോർക്കിൽ ഒന്നാമതെത്തിയ ശേഷം ലണ്ടനിലേക്ക് മാറ്റി.
ആ വർഷം വേനൽക്കാലത്ത് പുസ്കിനി അത് കാണാനിടയായി.
ഓപ്പറയുടെ ആദ്യകാല പതിപ്പ് രണ്ട് നാടകാങ്കമായി 1904 ഫെബ്രുവരി 17 ന് മിലാനിലെ ലാ സ്കാലയിൽ പ്രദർശിപ്പിച്ചു.
സോപ്രാനോ റോസീന സ്റ്റോർ‌ചിയോ , ടെനോർ ജിയോവന്നി സെനാറ്റെല്ലോ , ബാരിറ്റോൺ ഗ്യൂസെപ്പെ ഡി ലൂക്ക തുടങ്ങിയ പ്രധാന ഗായകർ പ്രധാന വേഷങ്ങളിൽ ഉണ്ടായിരുന്നിട്ടും ഇതിന് മോശമായ സ്വീകരണമാണ് ലഭിച്ചത്.
വൈകി പൂർത്തിയാക്കിയതിനാൽ പുസ്കിനി റിഹേഴ്സലുകൾക്ക് മതിയായ സമയം നൽകിയിരുന്നില്ല.
പുസ്കിനി ഓപ്പറയെ പരിഷ്കരിക്കുകയും രണ്ട് നാടകാങ്കം ആയി വിഭജിച്ചു.
ഹമ്മിംഗ് കോറസ് ആക്റ്റ് III ആയി മാറിയതിന്റെ ഭാഗമായി മറ്റ് മാറ്റങ്ങൾ വരുത്തി.
1904 മെയ് 28 ന് ബ്രെസിയയിൽ നടന്ന ആദ്യ അവതരണത്തോടെ ആരംഭിച്ച് വിജയം നേടി.
ലോകമെമ്പാടുമുള്ള സംഗീത നാടകം സംബന്ധിച്ച ശേഖരത്തിന്റെ പ്രധാന നാടകമായി മഡമ ബട്ടർഫ്ലൈ മാറി.
ഓപ്പറാബേസിൽ ആറാം സ്ഥാനത്തും പുസ്കിനിയുടെ ലാ ബോഹെം , ടോസ്ക എന്നിവ 3, 5 സ്ഥാനങ്ങളിൽ എത്തി.
പതിപ്പുകൾ ബട്ടർഫ്ലൈ ആയി ജെറാൾഡിൻ ഫാറാർ , 1907
പുസ്കിനി ഓപ്പറയുടെ അഞ്ച് പതിപ്പുകൾ എഴുതി.
1904 ഫെബ്രുവരി 17 ന് ലാ സ്കാലയിൽ നടന്ന ലോക പ്രഥമപ്രദർശനത്തിൽ അവതരിപ്പിച്ച ആദ്യകാല ടു-ആക്റ്റ് പതിപ്പ് ദൗർഭാഗ്യകരമായ ആദ്യാവതരണത്തിനുശേഷം പിൻവലിച്ചു.
പുസ്കിനി പിന്നീട് ഇത് വീണ്ടും എഴുതി.
ഇത്തവണ മൂന്ന് നാടകാങ്കങ്ങൾ ഉണ്ടായിരുന്നു.
ഈ രണ്ടാമത്തെ പതിപ്പ് 1904 മെയ് 28 ന് ബ്രെസ്സിയയിൽ അവതരിപ്പിച്ചു.
അവിടെ അത് മികച്ച വിജയമായിരുന്നു.
ഈ രണ്ടാമത്തെ പതിപ്പാണ് 1906-ൽ അമേരിക്കയിൽ ആദ്യം വാഷിംഗ്ടൺ ഡിസിയിൽ ഒക്ടോബറിലും പിന്നീട് നവംബറിൽ ന്യൂയോർക്കിലും പ്രദർശിപ്പിച്ചത്.
ഹെൻ‌റി സാവേജിന്റെ പുതിയ ഇംഗ്ലീഷ് ഓപ്പറ കമ്പനി ആണ് അവതരിപ്പിച്ചത് (ഇംഗ്ലീഷ് ഭാഷാ വിവർത്തനങ്ങളിൽ ഇത് അവതരിപ്പിച്ചതിനാലാണ് ഈ പേര് നൽകിയിരിക്കുന്നത്).
1906-ൽ പുസ്കിനി മൂന്നാമത്തെ പതിപ്പ് എഴുതി.
ഇത് ന്യൂയോർക്കിലെ മെട്രോപൊളിറ്റൻ ഓപ്പറയിൽ അവതരിപ്പിച്ചു.
1907-ൽ പുസ്കിനി ഓർക്കസ്ട്ര, വോക്കൽ സ്കോറുകളിൽ നിരവധി മാറ്റങ്ങൾ വരുത്തി, ഇത് നാലാമത്തെ പതിപ്പായി മാറി.
ഇത് പാരീസിൽ അവതരിപ്പിച്ചു.
1907-ൽ പുസ്കിനി ഒപെറയിൽ അഞ്ചാമത്തെ പതിപ്പിൽ തന്റെ അവസാന പുനരവലോകനം നടത്തി.
ഇത് "സ്റ്റാൻഡേർഡ് പതിപ്പ്" എന്നറിയപ്പെട്ടു.
ഇത് ലോകമെമ്പാടും അവതരിപ്പിക്കപ്പെടുന്ന ഒന്നാണ്.
എന്നിരുന്നാലും, 1904-ലെ ആദ്യകാല പതിപ്പ് ഇടയ്ക്കിടെ അവതരിപ്പിക്കുന്നു.
റിക്കാർഡോ ചെയ്‌ലി നടത്തുന്ന 2016 ഡിസംബർ 7 ന് ലാ സ്കാലയുടെ സീസൺ ആരംഭിക്കുന്നത് പോലുള്ളവയിൽ അവതരിപ്പിക്കാറുണ്ട്.
അവതരണ ചരിത്രം
ലോകമെമ്പാടുമുള്ള പ്രധാന ഓപ്പറ ഹൗസുകളിലെ സ്റ്റാൻഡേർഡ് പതിപ്പിന്റെ ആദ്യാവതരണത്തിൽ 1904 ജൂലൈ 2 ന് ടീട്രോ ഡി ലാ ഓപ്പറ ഡി ബ്യൂണസ് അയേഴ്സ് ഉൾപ്പെടുത്തുകയും ഇത് ആർട്രോറോ ടോസ്കാനിനിയുടെ കീഴിൽ ഇറ്റലിക്ക് പുറത്തുള്ള ലോകത്തിലെ ആദ്യത്തെ അവതരണമായിരുന്നു.
1905 ജൂലൈ 10 ന് ലണ്ടനിലെ കോവന്റ് ഗാർഡനിലെ റോയൽ ഓപ്പറ ഹൗസിൽ വെച്ചായിരുന്നു ബ്രിട്ടനിലെ ആദ്യത്തെ അവതരണം.
യുഎസിലെ ആദ്യത്തെ അവതരണം ആയി 1906 ഒക്ടോബർ 15 ന് കൊളംബിയ തിയേറ്ററിൽ വാഷിംഗ്ടൺ ഡി.സിയിൽ ഇത് ഇംഗ്ലീഷിൽ അവതരിപ്പിച്ചു.
ന്യൂയോർക്കിലെ ആദ്യ പ്രകടനം അതേ വർഷം നവംബർ 12 ന് ഗാർഡൻ തിയേറ്ററിൽ നടന്നു.
ജെറാൾഡിൻ ഫറാർ , സിയോ-സിയോ സാൻ, എൻറിക്കോ കരുസോ , പിങ്കേർട്ടൺ, ലൂയിസ് ഹോമർ , സുസുക്കി, അന്റോണിയോ സ്കോട്ടി , ഷാർപ്ലെസ്, അർതുറോ വിഗ്ന എന്നിവരുടെ സാന്നിദ്ധ്യത്തിൽ 1907 ഫെബ്രുവരി 11 നാണ് മെട്രോപൊളിറ്റൻ ഓപ്പറ ആദ്യമായി ഈ യത്‌നം നിർവഹിച്ചത്.
മൂന്നു വർഷത്തിനുശേഷം, ആദ്യത്തെ ഓസ്‌ട്രേലിയൻ അവതരണം 1910 മാർച്ച് 26 ന് സിഡ്നിയിലെ റോയൽ തിയേറ്ററിൽ അവതരിപ്പിച്ചു.
ആമി എലിസ കാസ്റ്റിൽസ് അതിൽ അഭിനയിച്ചു.
1915 നും 1920 നും ഇടയിൽ ജപ്പാനിലെ ഏറ്റവും മികച്ച ഓപ്പറ ഗായിക തമാകി മിയൂറ സിയോ-സിയോ-സാൻ എന്ന ചിത്രത്തിലെ അഭിനയത്തിന് അന്താരാഷ്ട്ര പ്രശസ്തി നേടി.
തുറമുഖ നഗരമായ നാഗസാക്കിയിലെ ഗ്ലോവർ ഗാർഡനിൽ ഈ ഗായികയുടെ സ്മാരകം ഒരെണ്ണം പുസിനിക്കൊപ്പം കാണാം.
അവലംബം ↑ Van Rij, Jan. Madame Butterfly: Japonisme, Puccini, and the Search for the Real Cho-Cho-San .
Stone Bridge Press, Inc., 2001.
↑ Lane Earns, " Madame Butterfly : The Search Continues" , Opera Today 16 August 2007.
Review of Van Rij's book on operatoday.com ↑ Chadwick Jenkins, "The Original Story: John Luther Long and David Belasco" Archived 2013-04-20 at the Wayback Machine on columbia.edu ↑ ↑ ↑ ↑ Richard S Bogart and Mark D Lew, (eds.) Version 1: Cast of characters and libretto (in Italian) , 1904 G. Ricordi C. and Boosey Co. and Breyer Hermanos, 403 pp ↑ Richard S Bogart and Mark D Lew, (eds.) Version 2 (Brescia, 1904): Cast of characters and libretto (in Italian) , 1904 G. Ricordi C. and Boosey Co. 399 pp ↑ Richard S Bogart and Mark D Lew, (eds.), Version 3: (American, 1906).
Cast of characters and libretto in Italian and English , 1906 Milano: G. Ricordi C. 279 pp ↑ Richard S Bogart and Mark D Lew, (eds.), Version 4 (Paris, 1907): Cast of characters and libretto in Italian and English, with editors' notes , 1907 Milano: G. Ricordi C. 266 pp ↑ Mark D Lew, Version 5: (The "Standard Version") Archived 2010-03-30 at the Wayback Machine , 1907 G. Ricordi C.: New York – Milan – Rome – Naples – Palermo – London – Paris – Leipsig – Buenos Ayres – S. Paulo.
266 pp ↑ ↑ {{ cite web }} : no-break space character in | title= at position 17 ( help ) ↑ "The Savage Innocents", Part 2, The Opera Quarterly , Vol.
19, no. 1 ↑ ↑ ↑ ഉറവിടങ്ങൾ Burke-Gaffney, Brian, Starcrossed: A Biography of Madame Butterfly , EastBridge, 2004 ISBN 1-891936-48-4 .
Groos, Arthur, "Madame Butterfly: The Story", Cambridge Opera Journal , Vol.
3 No. 2 (July 1991) Melitz, Leo, The Opera Goer's Complete Guide , 1921 version, source of the plot.
Mezzanotte, Riccardo (Ed.), The Simon Schuster Book of the Opera: A Complete Reference Guide – 1597 to the Present , New York: Simon and Schuster, 1977.
ISBN 0-671-24886-3 .
Osborne, Charles , The Complete Operas of Puccini , New York: Da Capo Press, 1983.
Van Wyck Farkas, Remy.
Madama Butterfly record insert, 1952.
Weaver, William , Simonetta Puccini , (eds.), The Puccini Companion , New York: W. W. Norton Co, 1994.
ISBN 0-393-32052-9 .
പുറം കണ്ണികൾ Detailed synopsis New York City Opera Project: Madama Butterfly – Columbia University " Madame Butterfly Turns 100; A Century Ago, Puccini's Tragic Heroine First Took the Stage" .
NPR Libretto , Stanford University John Luther Long, Madame Butterfly , the original book Archived 2013-02-07 at the Wayback Machine Full piano vocal score , William and Gayle Cook Music Library, Indiana University School of Music [[scores:Category:{{{id}}}|Free scores by Madama Butterfly ]] in the International Music Score Library Project
മഡിയൻ കൂലോം ക്ഷേത്രം
കേരളത്തിലെ കാസർഗോഡ് ജില്ലയിലെ അജാനൂർ ഗ്രാമപഞ്ചായത്തിലെ മടിയൻ എന്ന പ്രദേശത്താണ് മടിയൻ കൂലോം ക്ഷേത്രം സ്ഥിതിചെയ്യുന്നത്.
ഹോസ് ദുർഗ്ഗ് താലൂക്കിന്റെ ആസ്ഥാനമായ കാഞ്ഞങ്ങാടുനിന്നും അഞ്ച് കിലോമീറ്റർ അകലെയാണ് ഈ ക്ഷേത്രം.
ഭദ്രകാളി (കാളരാത്രിഅമ്മ) യാണ് ഇവിടത്തെ പ്രധാന ആരാധനമൂർത്തി.
ക്ഷേത്രപാലകൻ, ഭഗവതി, ഭൈരവൻ എന്നീ ആരാധനാമൂർത്തികളും ഇവിടെയുണ്ട്.
ഉഷഃപൂജയും സന്ധ്യാപൂജയും നടത്തുന്നത് മണിയാണികളും ( യാദവർ ) ഉച്ചപൂജ നടത്തുന്നത് ബ്രാഹ്മണരുമാണ് .
ഇടവ മാസത്തിലെ (മെയ്, ജൂൺ) കലശവും ധനു മാസത്തിലെ (ഡിസംബർ, ജനുവരി) പാട്ടുൽസവവും ആണ് ഇവിടുത്തെ പ്രധാന ഉത്സവങ്ങൾ.
കൂടാതെ ഭക്തർക്കുള്ള വിവിധ വഴിപാടുകളും ഉണ്ട്.
തണ്ണീലാമൃത്, ഉദയസ്തമാന പുജ എന്നിവ ഇവയിൽ പ്രധാനമാണ്.
വാസ്തുവിദ്യയും ദാരു ശിൽപ്പങ്ങളും
6 ഏക്കറോളം സ്ഥലത്താണ് ക്ഷേത്രം വ്യാപിച്ചുകിടക്കുന്നത്.
3 ഏക്കറിൽ പരമ്പരാഗത കേരള ശൈലിയിലുള്ള വാസ്തുവിദ്യയിൽ നിർമ്മിച്ച ക്ഷേത്രമാണ്.
ശില്പങ്ങൾക്കും വിസ്മയകരമായ തടി കൊത്തുപണികൾക്കും പേരുകേട്ടതാണ് ഈ ക്ഷേത്രം.
അപൂർവ്വമായ നിരവധി ദാരു ശിൽപ്പങ്ങൾ ഇവിടുണ്ട്.
പലതും നാശത്തിന്റെ വക്കിലാണ്.
രാമായണത്തിലെ പുരാതന കഥകളും മറ്റ് ഇതിഹാസങ്ങളുമാണ് പല ശിൽപ്പങ്ങളിലും ചിത്രീകരിച്ചിരിക്കുന്നത്.
കൊത്തുപണികളിൽ ഭൂരിഭാഗവും തെക്കിനി, പടിഞ്ഞാറൻ ഗോപുരം, കുളത്തിനടുത്തുള്ള മണ്ഡപം എന്നിവിടങ്ങളിൽ കാണപ്പെടുന്നു.
അടുക്കള സമീപമുള്ള 'തെക്കിനി മണ്ഡപത്തിൽ ദക്ഷയാഗം, സീതാ സ്വയം വരം, രാമ - ലക്ഷ്മണൻമാരുടെ വനയാത്ര തുടങ്ങി നിരവധി കൊത്തുപണികൾ ഉണ്ട്.
അടുക്കളയിൽ നിന്ന് തുടർച്ചയായുള്ള കരിയും പുകയുമേറ്റ്  ക്ഷേത്രത്തിന്റെ ഈ ഭാഗത്തെ എല്ലാ തടി കൊത്തുപണികളും ഭാഗികമായി അല്ലെങ്കിൽ മിക്കവാറും നശിപ്പിക്കപ്പെട്ടിരിക്കുന്നു.
കുളത്തിലെ ഗോപുരത്തിനു താഴെ 12 രാശികളുടെയും നവഗ്രഹ ദേവതകളുടെയും ദാരുശിൽപ്പങ്ങൾ വെള്ളി നിറം പൂശി നശിപ്പിച്ച അവസ്ഥയിലാണ്.
പടിഞ്ഞാറൻ ഗോപുരത്തിൽ അമൃതമഥനം, കാളിയമർദ്ദനം, അനന്തശയനം തുടങ്ങിയവ ചിത്രീകരിച്ചിരിക്കുന്നു.
വാസുകിയെ കയറാക്കി പാലാഴി കടയുന്നതിന്റെ പ്രധാന ഭാഗം കാണിക്കുന്ന കൊത്തുപണികൾ അസാധാരണമായി മനോഹരമായി കാണപ്പെടുന്നു.
മധ്യപ്രദേശിലെ ലോകപ്രശസ്ത ഖജുരാഹോ ക്ഷേത്രത്തിൽ കാണുന്നതു പോലുള്ള  രതി വ‍ർണ്ണനകളും ദാരു ശിൽപ്പങ്ങളിലുണ്ട്.
ക്ഷേത്രക്കുളത്തിനു സമീപത്തെ ഗോപുരത്തിലെ ശിൽപ്പങ്ങൾ പെയിന്റടിച്ച് നശിപ്പിച്ച നിലയിലാണ്.
പുരാവസ്തു വകുപ്പ് ക്ഷേത്രം ഏറ്റെടുക്കാൻ ആലോചിക്കുന്നുണ്ട്.
അത്ഭുതകരമായ കൊത്തുപണികളും മരം കൊത്തുപണികളും കാണാൻ നിരവധി സഞ്ചാരികൾ ഇവിടെ സന്ദർശിക്കുന്നുണ്ട്.
തനതായ സസ്യങ്ങളിൽ നിന്നും മരങ്ങളിൽ നിന്നും ലഭിക്കുന്ന സ്വാഭാവിക നിറങ്ങളുടെ ഉപയോഗവും സംയോജനവും കൊത്തുപണികളുടെ ഭംഗി വർദ്ധിപ്പിക്കുന്നു.
മഹാവിഷ്ണുവിന്റെ നരസിംഹാവതാരം ഉള്ളടക്കമായ ഒരു ചുവർ ചിത്രവും ഇവിടെയുണ്ട്.
ക്ഷേത്രത്തിൽ രണ്ട് കുളങ്ങളുണ്ട്.
പ്രവേശന കവാടത്തിനടുത്ത് ഒരു 'കുനിയുന്ന' ആനയുടെ ചെറിയ ശിൽപ്പവും കുളത്തിൽ ഒരു പാമ്പിന്റെ മറ്റൊരു ശില്പമുണ്ട്, ചിത്രശാല പ്രവേശന കവാടം മഡിയൻ ക്ഷേത്രത്തിലെ ആൽവിളക്ക്.
ക്ഷേത്രക്കുളം ചുറ്റുവിളക്ക് അമൃതമഥനം ദാരു ശിൽപ്പങ്ങൾ ദാരു ശിൽപ്പങ്ങൾ തൂണിലെ കൊത്തുപണി മച്ചിലെ കൊത്തുപണി അലംബം ↑ https://kasargod.nic.in/ml/%E0%B4%A4%E0%B4%BE%E0%B4%B2%E0%B5%8D%E0%B4%AA%E0%B4%B0%E0%B5%8D%E0%B4%AF%E0%B4%AE%E0%B5%81%E0%B4%B3%E0%B5%8D%E0%B4%B3-%E0%B4%B8%E0%B5%8D%E0%B4%A5%E0%B4%B2%E0%B4%99%E0%B5%8D%E0%B4%99%E0%B4%B3%E0%B5%8D/ ↑ ↑ https://localnews.manoramaonline.com/kasargod/local-news/2017/11/01/g3-campaign-story.html
മഡെ സ്നാന ഇംഗ്ലീഷ് വിലാസം https://ml.wikipedia.org/wiki/Made_snana
കർണാടകത്തിലെ ക്ഷേത്രങ്ങളിൽ ബ്രാഹ്മണർ ഭക്ഷണം കഴിച്ച ഇലയിൽ കീഴ്ജാതിക്കാർ ഉരുളുന്ന അനാചാരമാണ് മഡെ മഡെ  സ്നാന അഥവാ മഡെ സ്നാന .
ത്വക് രോഗങ്ങൾ ഭേദമാകുമെന്ന വിശ്വാസത്തിന്റെ പേരിലാണ് ബ്രാഹ്മണരുടെ എച്ചിലിലയിൽ ദളിതരടക്കമുള്ള പിന്നോക്കജാതിക്കാർ  ഉരുളുന്നത്.
കുക്കേ സുബ്രഹ്മണ്യ, ഉഡുപ്പി ശ്രീകൃഷ്ണ ക്ഷേത്രമുൾപ്പെടെ കർണാടകത്തിലെ വിവിധ ക്ഷേത്രങ്ങളിൽ മഡെ സ്നാനയും പന്തി ഭോജനവും ആചരിച്ചു വരുന്നു .
ക്ഷേത്രങ്ങളിൽ ഉയർന്നജാതിക്കാർക്കും കീഴ്ജാതിക്കാർക്കും വ്യത്യസ്ത പന്തിയിൽ ഭക്ഷണം വിളമ്പുന്ന പന്തി ഭോജനം കർണാടകത്തിലെ ഇരുനൂറ്റി അമ്പതോളം ക്ഷേത്രങ്ങളിൽ നടക്കുന്ന ആചാരമാണ്.
ദക്ഷിണ കർണാടകത്തിലെ സുള്യ താലൂക്കിലെ സുബ്രഹ്മണ്യ ക്ഷേത്രത്തിൽ 500 വർഷമായി തുടരുന്ന ആചാരമാണിത്.
ബ്രാഹ്മണന്റെ എച്ചിലിലയിൽ നീന്തിയാൽ സർവരോഗങ്ങളും ശമിക്കും എന്നതാണ് ഈ ആചാരത്തിനടിസ്ഥാനം.
ആദ്യകാലങ്ങളിൽ ഇതുമൂലം ചർമരോഗങ്ങൾ മാറുമെന്നും മോക്ഷം ലഭിക്കുമെന്നുമായിരുന്നു വിശ്വാസം എന്നാൽ പിന്നീട് ഇത് കുഷ്ഠം മാത്രമല്ല, ശ്വാസം മുട്ടൽ, കാൻസർ, ഹൃദ്രോഗം തുടങ്ങി എല്ലാ രോഗങ്ങളും ശമിക്കും എന്ന രീതിയിലായി പ്രചാരങ്ങൾ.
ചതുർഥി, പഞ്ചമി, ഷഷ്‌ഠി ദിവസങ്ങളിലാണ് ഈ ചടങ്ങ്‌ നടക്കുന്നത്.
ഉച്ചയ്‌ക്കു രണ്ട് മണിയോടെ ബ്രാഹ്‌മണ കുടുംബങ്ങൾ കൂട്ടമായി  ക്ഷേത്രത്തിനകത്തു കയറി വാതിലടച്ച് ഇലയിട്ടു സദ്യയുണ്ണുന്നു.
ഈ സദ്യ കഴിഞ്ഞ് ബ്രാഹ്മണർ കൈകഴുകിക്കഴിയുമ്പോൾ പുറത്തു കാത്തു നിൽക്കുന്ന ഭക്തർ കൂട്ടമായി ക്ഷേത്രത്തിനകത്തേക്ക്‌ ഓടിക്കയറുന്നു.
ഇവർ ഭക്‌തിയോടെ ബ്രാഹ്മണരുടെ എച്ചിലിലകൾക്കു മുകളിൽ കിടന്ന്‌ ശയനപ്രദക്ഷിണം നടത്തുന്നു.
കുമാരധാര നദിയുടെ തീരത്തായാണ് സുബ്രഹ്മണ്യ ക്ഷേത്രം സ്ഥിതിചെയ്യുന്നത്.
കുമാരധാര നദി സൃഷ്ടിക്കപ്പെട്ടതുതന്നെ താരകാസുരനെ വധിച്ച ഗണപതിയുടെ ആയുധം കഴുകാനാണെന്നാണ് പുരാവൃത്തം.
കുമാരപർവതത്തിൽ ആരംഭിക്കുന്ന നദിയാണിത്.
ഈ കുമാരപർവതത്തിൽ സന്യാസിമാരുടെ ഹോമം നടന്നിരുന്നതിനാൽ ഹോമത്തിൽ നിന്നും ഒഴുകി വന്നിരുന്ന ദ്രവ്യങ്ങളാൽ നദി പുണ്യനദിയായി മാറി.
അങ്ങനെ ഔഷധ മൂല്യമുള്ള നദിയിൽ കുളിച്ചാൽ രോഗശമനം ഉണ്ടാകുമെന്നതാണ് ഇതിലെ യഥാർഥ മിത്ത്.
പിന്നീട് ദ്വാപരയുഗത്തിലെ കൃഷ്ണനുമായി ബന്ധപ്പെടുത്തി ഈ ഐതിഹ്യം വികസിക്കുന്നു.
കൃഷ്ണന്റെ മകനായ സാംബൻ ഒരിക്കൽ ഒരു കാട്ടുസ്ത്രീയെ ആക്രമിച്ചതിലൂടെ മഹർഷിമാർ അദ്ദേഹത്തിന്റെ രൂപം വികൃതമാകാൻ കുഷ്ഠരോഗം ബാധിക്കട്ടെയെന്ന് ശപിച്ചു.
സാംബന് കുഷ്ഠരോഗം പിടിപെട്ടത് നാരദമഹർഷിക്ക് സഹിക്കാനായില്ല.
അതിനാൽ സാബനോട് കുമാരധാര നദിയിൽ പോയി കുളിക്കാനും ശേഷം തീരത്തെ മണ്ണ് ശരീരത്തിൽ പുരട്ടി ബ്രാഹ്മണന്റെ എച്ചിലിലയിൽ കിടന്ന് ഉരുളാനും നിർദ്ദേശിച്ചു.
ഇപ്രകാരം അനുഷ്ഠിച്ച സാംബന് തന്റെ പൂർവ്വ രൂപം തിരിച്ചു കിട്ടുകയും രോഗമുക്തി കൈവരിക്കുകയും ചെയ്തു.
വിവിധ സംഘടനകൾ പ്രതിഷേധവുമായി രംഗത്ത് വന്നിട്ടുണ്ട്.
അവർ ഹൈക്കോടതിയിൽ  നൽകിയ  കേസിൽ മഡെ സ്നാനയ്ക്കു പകരം പൂജചെയ്ത ഇലയിൽ ഉരുളുന്ന യദേ സ്നാന നടത്താൻ അനുമതി നൽകണമെന്ന സർക്കാർ ആവശ്യം കോടതി അംഗീകരിച്ചു.
എന്നാൽ, സുപ്രീംകോടതി വിധി സ്റ്റേചെയ്തതോടെ കുക്കേ സുബ്രഹ്മണ്യ, ഉഡുപ്പിക്ഷേത്രമുൾപ്പെടെ കർണാടകത്തിലെ വിവിധ ക്ഷേത്രങ്ങളിൽ വീണ്ടും മഡെ സ്നാന ആചരിച്ചു.
സി.പി.ഐ. എം, ഡിവൈഎഫ്ഐ, പിന്നോക്കജാതി ജാഗൃത വേദികെ എന്നീ സംഘടനകളുടെ നേതൃത്ത്വത്തിൽ 2012 ഡിസംബറിൽ നടന്ന പ്രതിഷേധ റാലിക്കു നേരെ നടന്ന ലാത്തി ചാർജ്ജിൽ ഒട്ടേറെപ്പേർക്ക് പരുക്ക് പറ്റിയിരുന്നു.
ആർ.എസ്.എസ് അടക്കമുള്ള ഹിന്ദു സംഘടനകളും മഡെ സ്നാനം നിരോധിക്കണം എന്ന നിലപാടാണ് എടുത്തിട്ടുള്ളത് നിരോധനം
ശക്തമായ എതിർപ്പുകളെത്തുടർന്ന് കർണ്ണാടക സർക്കാർ ഈ ആചാരം നിരോധിച്ചു.
എന്നാൽ ഭക്തർ ഹൈക്കോടതിയെ സമീപിക്കുകയും ഹൈക്കോടതി അതിന്മേൽ ക്ഷേത്രത്തിനുള്ളിൽനിന്നു നേരിട്ടുനൽകുന്ന പ്രസാദത്തിൽ ഭക്‌തർക്ക്‌ ഉരുളാൻ അവസരം നൽകുക എന്ന് നിർദ്ദേശം നൽകി.
എന്നാൽ, ഇതിനെതിരെ ചില ഭക്‌തർ സുപ്രീം കോടതിയിൽ അപ്പീൽ നൽകുകയും 2012 ഡിസംബർ 12-നു ഹൈക്കോടതി വിധി സ്‌റ്റേ ചെയ്യുകയും സർക്കാർ തീരുമാനം തുടരാൻ സുപ്രീം കോടതി നിർദ്ദേശിക്കുകയും ചെയ്തു.
അവലംബം ↑ http://www.thehindu.com/todays-paper/tp-national/tp-karnataka/stir-planned-against-pankti-bheda-made-snana-in-udupi/article4231230.ece ↑ {{ cite news }} : Check date values in: | accessdate= and | date= ( help ) ↑ SC stays controversial rituals "urulu seve" and "made snana" at temple 1 2 3 ഇതുവഴി ചാതുർവർണ്യം തിരിച്ചുവരുന്നു, മാധ്യമം 1 2 അനാചാരത്തിനെതിരേ പ്രതിഷേധം ശക്‌തം, മംഗളം ↑ http://www.deshabhimani.com/newscontent.php?id=244322%5Bപ്രവർത്തിക്കാത്ത+കണ്ണി%5D ↑ http://www.deccanherald.com/content/301404/cpm-rally-against-made-snana.html ↑
കേരള സാഹിത്യ അക്കാദമി പുരസ്കാരം 2023 ഇംഗ്ലീഷ് വിലാസം https://ml.wikipedia.org/wiki/Kerala_Sahithya_Academy_Award_2023
2023-ലെ കേരള സാഹിത്യ അക്കാദമി പുരസ്കാരം 2024 ജൂലൈ 25-ന് പ്രഖ്യാപിച്ചു.
നോവൽ വിഭാഗത്തിൽ ഹരിത സാവിത്രിയുടെ സിൻ (Zîn) എന്ന നോവലും, മികച്ച ചെറുകഥയ്ക്ക് എൻ. രാജന്റെ ഉദയ ആർട്സ് ആന്റ് സ്പോർട്സ് ക്ലബ്ബ് എന്ന ചെറുകഥാ സമാഹാരവും മികച്ച കവിതാസമാഹാരത്തിന് കൽപ്പറ്റ നാരായണന്റെ തെരഞ്ഞെടുത്ത കവിതകൾ എന്ന കാവ്യ സമാഹാരവും അർഹമായി .
ചരിത്രകാരൻ എം.ആർ. രാഘവവാരിയർ , നാടകകൃത്ത് സി.എൽ. ജോസ് എന്നിവർക്ക് അക്കാദമിയുടെ വിശിഷ്ടാം​ഗത്വം ലഭിച്ചു 2022-ലെ വിലാസിനി പുരസ്കാരത്തിനു അർഹമായ ഒരു കൃതി ഇല്ലെന്നു അക്കാദമി അറിയിച്ചു .
സമഗ്രസംഭാവനയ്ക്കുള്ള പുരസ്കാരത്തിന് (30,000 രൂപയും സാക്ഷ്യപത്രവും, പൊന്നാടയും ഫലകവും) കെ.വി. കുമാരൻ , പ്രേമ ജയകുമാർ , പി.കെ. ​ഗോപി , ബക്കളം ദാമോദരൻ , രാജൻ തിരുവോത്ത് എന്നിവർക്കാണ് സമ​ഗ്രസംഭാവനയ്ക്കുള്ള പുരസ്കാരം എന്നിവർ അർഹരായി .
പുരസ്കാരങ്ങൾ നോവൽ  - സിൻ (Zîn)  - ഹരിത സാവിത്രി കവിത - തെരഞ്ഞെടുത്ത കവിതകൾ - കല്പറ്റ നാരായണൻ നാടകം – ഇ ഫോർ ഈഡിപ്പസ് - ഗിരീഷ് പി.സി. പാലം ചെറുകഥ - ഉദയ ആർട്സ് ആന്റ് സ്പോർട്സ് ക്ലബ്ബ് - എൻ. രാജൻ സാഹിത്യവിമർശനം- ഭൂപടം തലതിരിക്കുമ്പോൾ - പി. പവിത്രൻ വൈജ്ഞാനിക സാഹിത്യം – ഇന്ത്യയെ വീണ്ടെടുക്കൽ - ബി. രാജീവൻ ജീവചരിത്രം/ആത്മകഥ - ഒരന്വേഷണത്തിന്റെ കഥ - കെ. വേണു യാത്രാവിവരണം – ആംചൊ ബസ്തർ - നന്ദിനി മേനോൻ വിവർത്തനം – കഥാകദികെ - എ.എം. ശ്രീധരൻ ബാലസാഹിത്യം - പെൺകുട്ടിയും കൂട്ടരും - ഗ്രേസി ഹാസസാഹിത്യം – വരനാടൻ കഥകൾ - സുനീഷ് വാരനാട്
​ എൻഡോവ്‌മെന്റുകൾ ഐ.സി. ചാക്കോ അവാർഡ് - ഭാഷാശാസ്ത്രം, വ്യാകരണം, സാഹിത്യപഠനം  - പ്രഖ്യാപിച്ചിട്ടില്ല സി.ബി.കുമാർ അവാർഡ് -  ഉപന്യാസം- മഹാത്മാ​ഗാന്ധിയും മാധവിക്കുട്ടിയും - കെ.സി. നാരായണൻ കെ.ആർ.നമ്പൂതിരി അവാർഡ് - വൈദികസാഹിത്യം- തഥാ​ഗതൻ - കെ. എൻ. ഗണേശ് ജി.എൻ. പിള്ള അവാർഡ് - വൈജ്ഞാനികസാഹിത്യം- ഇസ്ലാമിക ഫെമിനിസം - ഉമ്മുൽ ഫായിസ പ്രൊഫ. എം അച്യുതൻ എൻഡോവ്മെന്റ് അവാർഡ് - അനുഭവങ്ങൾ അടയാളങ്ങൾ - ഒ.കെ. സന്തോഷ് കനകശ്രീ അവാർഡ് - കവിത- പ്രഖ്യാപിച്ചിട്ടില്ല ഗീതാ ഹിരണ്യൻ അവാർഡ് - കഥ- ഇന്ത്യൻ പൂച്ച - എ വി സുനു തുഞ്ചൻ സ്മാരക പ്രബന്ധ മത്സരം - സീത- എഴുത്തച്ഛന്റെയും വാല്മീകിയുടെയും കുമാരനാശാന്റെയും - കെ.ടി. പ്രവീൺ യുവകവിതാ അവാർഡ് - പെണ്ണപ്പൻ - ആദി അവലംബം
മണിയപ്പൻ ആറന്മുള ഇംഗ്ലീഷ് വിലാസം https://ml.wikipedia.org/wiki/Maniyappan_Aranmula
2021ലെ  കേരള സംഗീത  നാടക അക്കാദമി പുരസ്കാരം ലഭിച്ച കലാകാരനാണ് മണിയപ്പൻ ആറന്മുള .
നാടകം (രചന, സംവിധാനം) വിഭാഗത്തിലെ മികവിനായിരുന്നു പുരസ്കാരം.
നാടക രചന, സംവിധാനം, അഭിനയം, സംഘാടനം തുടങ്ങി  വിവിധ മേഖലകളിലെ പ്രവർത്തനങ്ങളിലൂടെ ശ്രദ്ധേയനായ നാടക പ്രവർത്തകനാണ്.
കേരള സംഗീത നാടക അക്കാദമി സംസ്ഥാന തലത്തിൽ സംഘടിപ്പിച്ച 2018 ലെ ലഘുനാടക മത്സരത്തിൽ ഒരുവൾ എന്ന നാടകം രണ്ടാം സ്ഥാനം നേടി.
നാടകങ്ങൾ ഒരുവൾ കരകൗശലം ശ്യാമമാധവം പുരസ്കാരങ്ങൾ കേരള സംഗീത  നാടക അക്കാദമി പുരസ്കാരം (2021) അവലംബം ↑ https://suprabhaatham.com/laghu-naadaka-malsaram/ ↑
മത സ്വാതന്ത്ര്യം ഇംഗ്ലീഷ് വിലാസം https://ml.wikipedia.org/wiki/Freedom_of_religion
മതസ്വാതന്ത്ര്യം എന്നത് ഒരു വ്യക്തിയുടെയോ സമൂഹത്തിന്റെയോ മത സ്വാതന്ത്ര്യത്തെ പിന്തുണയ്ക്കുന്ന ഒരു തത്വമാണ്.